Прамы і адваротны парадак слоў характэрны і для другой часткі бяззлучнікавых складаных сказаў перарывістай структуры. Прамы парадак тут звычайна тады, калі паведамляецца пра якія–небудзь факты рэчаіснасці. Пры гэтым абодва галоўныя члены могуць быць камунікатыўна значымыя: Глянуў Костусь — дзядзька ззаду з цэпам прэ без духу [III, c. 75]. Глядзіць Марына, аж Богут у бравэрцы выходзіць з дому ў свой абход [VIII, c. 103].